CELEX: 62021TN0717
Language: sl
Date: 2021-11-08 00:00:00
Title: Zadeva T-717/21: Tožba, vložena 8. novembra 2021 – ICA Traffic/Komisija

3.1.2022   
            
            
               SL
            
            
               Uradni list Evropske unije
            
            
               C 2/51
            
         
      Tožba, vložena 8. novembra 2021 – ICA Traffic/Komisija
      (Zadeva T-717/21)
      (2022/C 2/71)
      Jezik postopka: nemščina
      
         Stranki
      
      
         Tožeča stranka: ICA Traffic GmbH (Dortmund, Nemčija) (zastopnika: S. Hertwig in C. Vogt, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep tožene stranke razglasi za ničen v delu, v katerem je okvirni sporazum z družbo UVD Robots APS o dobavi do 200 dezinfekcijskih robotov z dosegom objavljene maksimalne količine prenehal veljati;
               
            
                  —
               
               
                  Toženi stranki naloži plačilo stroškov postopka.
               
            
         Tožbeni razlogi in bistvene trditve
      
      V utemeljitev tožbe je naveden ta razlog.
      S sklepom Evropske komisije, objavljenim v sporočilu za medije z dne 21. septembra 2021, in sicer o dobavi nadaljnjih 100 robotov kljub prenehanju veljavnosti okvirne pogodbe, naj bi se kršilo načelo prava Unije, in sicer načelo zakonitosti upravnega delovanja, ki je v primarnem pravu določen s členom 263, drugi odstavek, PDEU v povezavi s členom 264 PDEU.
      Sodišče Evropske unije naj bi v zadevi C-23/20 (1) odločilo, da z dosegom maksimalne količine, določene v obvestilu o javnem naročilu, okvirna pogodba preneha veljati. S sklepom Evropske komisije o naročilu dodatnih 100 dezinfekcijskih robotov na podlagi okvirnega sporazuma o dobavi do 200 dezinfekcijskih robotov, sklenjenega z družbo UVD Robots AP, naj bi se zato kršila člen 49 Direktive 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (2) ter priloga V, del C, številke 7, 8 in 10(a), k tej Direktivi v povezavi s njenim členom 33 in načeloma enakega obravnavanja in preglednosti, določenima v členu 18(1) te direktive.
      
         (1)  Sodba z dne 17. junija 2021, Simonsen & Weel, C-23/20, EU:C:2021:490.
      
         (2)  UL 2014, L 94, str. 65.